IZVEDBENA UREDBA KOMISIJE (EU) 2022/2406

z dne 8. decembra 2022

o izrednih ukrepih za podporo trgu v sektorju jajc in perutninskega mesa na Poljskem

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 220(1), prvi pododstavek, točka (a), Uredbe,

ob upoštevanju naslednjega:

(1) Poljska je med 29. decembrom 2019 in 13. majem 2020 ter med 24. novembrom 2020 in 28. julijem 2021 potrdila in priglasila 392 izbruhov visokopatogene aviarne influence podtipa H5. Prizadete vrste so race, gosi, purani, pegatke ter piščanci in kokoši nesnice vrste Gallus domesticus.

(2) Poljska je nemudoma in učinkovito sprejela vse potrebne ukrepe za zdravje živali ter veterinarske ukrepe v skladu z Direktivo Sveta 2005/94/ES (2), od 21. aprila 2021 pa z Uredbo (EU) 2016/429 Evropskega parlamenta in Sveta (3), s katero je bila navedena direktiva razveljavljena in nadomeščena.

(4) Poljska je obvestila Komisijo, da so potrebni zdravstveni in veterinarski ukrepi, ki so bili uporabljeni za obvladovanje in zajezitev širjenja bolezni, prizadeli mnogo gospodarskih subjektov in da so ti gospodarski subjekti utrpeli izgube dohodka, za katere niso upravičeni do finančnega prispevka Unije v skladu z Uredbo (EU) št. 652/2014 Evropskega parlamenta in Sveta (40), ki je bila 1. januarja 2021 razveljavljena in nadomeščena z Uredbo (EU) 2021/690 (41).

(5) Komisija je 21. marca 2022 prejela uradni zahtevek Poljske za delno financiranje nekaterih izrednih ukrepov v skladu s členom 220(3) Uredbe (EU) št. 1308/2013 za izbruhe, potrjene med 29. decembrom 2019 in 13. majem 2020 ter med 24. novembrom 2020 in 28. julijem 2021. Poljski organi so svoj zahtevek pojasnili in dokumentirali 11. maja 2022, 24. junija 2022, 3. avgusta 2022, 5. oktobra 2022 in 9. novembra 2022.

(6) Zaradi ukrepov za zdravje živali in veterinarskih ukrepov iz uvodne izjave 3 so bile podaljšane prekinitve proizvodnje, prepovedano je bilo naseljevanje ptic in omejeni so bili premiki na gospodarstvih s perutnino vseh vrst na omejenih območjih. To je povzročilo izgubo pri proizvodnji valilnih jajc, konzumnih jajc, živih živali in perutninskega mesa na teh gospodarstvih, pa tudi izgube zaradi uničenih jajc in mesa ter jajc in mesa, ki jim je bil znižan kakovostni razred.

(7) V skladu s členom 220(5) Uredbe (EU) št. 1308/2013 mora biti delno financiranje Unije enakovredno 50 % izdatkov, ki jih krije Poljska za izredne ukrepe za podporo trgu. Komisija bi morala po preučitvi zahtevka, ki ga je vložila Poljska v zvezi z izbruhi, potrjenimi med 29. decembrom 2019 in 13. majem 2020 ter med 24. novembrom 2020 in 28. julijem 2021, določiti največje količine, upravičene do financiranja, v okviru vsakega izrednega ukrepa za podporo trgu.

(8) Da bi se izognili vsakršnemu tveganju prekomernega nadomestila, bi moral pavšal delnega financiranja temeljiti na tehničnih in ekonomskih študijah ali računovodskih listinah ter se določiti na primerni stopnji za vsako žival in proizvod na podlagi kategorij.

(9) Da bi se izognili vsakršnemu tveganju dvojnega financiranja, se nastalih izgub ne bi smelo nadomestiti z državno pomočjo ali zavarovanji, delno financiranje Unije v skladu s to uredbo pa bi bilo treba omejiti na upravičene živali in proizvode, za katere ni bil prejet nikakršen finančni prispevek Unije v skladu z Uredbo (EU) št. 652/2014, ki je bila 1. januarja 2021 razveljavljena in nadomeščena z Uredbo (EU) 2021/690.

(10) Obseg in trajanje izrednih ukrepov za podporo trgu iz te uredbe bi bilo treba omejiti na to, kar je nujno potrebno za podporo zadevnemu trgu. Predvsem bi se morali izredni ukrepi za podporo trgu uporabljati samo za proizvodnjo jajc in perutnine na gospodarstvih na omejenih območjih in samo za obdobje trajanja ukrepov za zdravje živali in veterinarskih ukrepov, ki so določeni v zakonodaji Unije in poljski zakonodaji ter se nanašajo na 392 izbruhov visokopatogene aviarne influence, potrjenih med 29. decembrom 2019 in 13. majem 2020 ter med 24. novembrom 2020 in 28. julijem 2021.

(11) Za zagotovitev prožnosti v primeru, da se števila jajc ali živali, upravičenih do nadomestila, razlikujejo od največjih števil, ki so na podlagi ocen določena v tej uredbi, se lahko nadomestilo do določene mere prilagodi, pod pogojem da se upošteva največji znesek izdatkov, ki jih delno financira Unija.

(12) Za dobro proračunsko upravljanje teh izrednih ukrepov za podporo trgu bi morala biti do delnega financiranja Unije upravičena le izplačila upravičencem, ki jih Poljska izvede najpozneje do 30. septembra 2023. Člen 5(2) Delegirane uredbe Komisije (EU) št. 907/2014 (42), ki je od 1. januarja 2023 nadomeščen s členom 5(2) Delegirane uredbe Komisije (EU) 2022/127 (43), se ne bi smel uporabljati.

(13) Poljska bi morala za zagotovitev upravičenosti in pravilnosti izplačil opraviti predhodne preglede.

(14) Da bi Poljska Uniji omogočila izvedbo finančnega nadzora, bi morala Komisiji sporočiti potrditev izplačil.

(15) Glede na to, da so omejitve, povezane z izbruhi aviarne influence, začele veljati na različne datume na omejenih območjih iz zakonodaje Unije, navedene v Prilogi k tej uredbi, in da ta uredba ne določa roka za predložitev zahtevkov za pomoč, je za namene člena 29(4) Delegirane uredbe (EU) št. 907/2014, ki je od 1. januarja 2023 nadomeščen s členom 30(3) Delegirane uredbe (EU) 2022/127, primerno datum začetka veljavnosti te uredbe upoštevati kot operativni dogodek za menjalni tečaj glede zneskov iz te uredbe.

(16) Ukrepi iz te uredbe so v skladu z mnenjem Odbora za skupno ureditev kmetijskih trgov –

SPREJELA NASLEDNJO UREDBO:

Člen 1 Unija zagotovi delno financiranje v višini 50 % izdatkov, ki jih krije Poljska za podporo trgu jajc in perutninskega mesa, ki ju je močno prizadelo 392 izbruhov visokopatogene aviarne influence podtipa H5, ki jih je Poljska odkrila in priglasila med 29. decembrom 2019 in 13. majem 2020 ter med 24. novembrom 2020 in 28. julijem 2021.

Člen 2 1. Izdatki, ki jih krije Poljska, so do delnega financiranja Unije upravičeni samo: (a) za čas trajanja uporabe ukrepov za zdravje živali in veterinarskih ukrepov iz zakonodaje Unije iz Priloge ter v zvezi s časovnim obdobjem iz člena 1 ter (b) za gospodarstva s perutnino, za katera so se uporabljali ukrepi za zdravje živali in veterinarski ukrepi ter ki se nahajajo na območjih, navedenih v zakonodaji Unije iz Priloge („omejena območja“), ter (c) če jih Poljska upravičencem izplača najpozneje do 30. septembra 2023 ter (d) če za žival ali proizvod za obdobje iz točke (a) ni bilo prejeto nobeno nadomestilo v obliki državne pomoči ali zavarovanja ter nikakršen finančni prispevek Unije v skladu z Uredbo (EU) št. 652/2014, ki je bila 1. januarja 2021 razveljavljena in nadomeščena z Uredbo (EU) 2021/690. 2. Noben izdatek, ki ga Poljska plača po 30. septembru 2023, ni upravičen do financiranja Unije, ne glede na to, kolikšen delež izdatkov predstavlja.

Člen 3 1. Najvišji znesek delnega financiranja Unije znaša 17 043 057 EUR, in sicer podrobneje: (a) za izgubo pri proizvodnji jajc in perutnine na omejenem območju se uporabljajo naslednji pavšali: (i) za proizvajalce valilnih jajc: — 0,745 EUR na gosje valilno jajce, uvrščeno pod oznako KN 0407 19 11, ki je bilo uničeno, do največ 3 778 jajc, — 0,138 EUR na račje valilno jajce, uvrščeno pod oznako KN 0407 19 19, ki je bilo uničeno, do največ 1 200 jajc, — 0,075 EUR na gosje valilno jajce, uvrščeno pod oznako KN 0407 19 11, ki mu je bil znižan kakovostni razred, do največ 2 703 jajc, — 0,080 EUR na valilno jajce kokoši nesnice, uvrščeno pod oznako KN 0407 11 00, ki mu je bil znižan kakovostni razred, do največ 2 782 641 jajc; (ii) za proizvajalce konzumnih jajc: — 0,026 EUR na jajce, uvrščeno pod oznako KN 0407 11 00, ki je bilo uničeno, do največ 750 960 jajc, — 0,015 EUR na jajce, uvrščeno pod oznako KN 0407 11 00, ki mu je bil znižan kakovostni razred, do največ 52 355 320 jajc; (iii) za rejce živali, ker v daljših obdobjih prekinitve proizvodnje niso redili živali: — 0,009 EUR na dan na kokoš nesnico, uvrščeno pod oznako KN 0105 94 00, do največ 5 669 560 živali, — 0,002 EUR na dan na pitovnega piščanca, uvrščenega pod oznako KN 0105 94 00, do največ 37 526 825 živali, — 0,021 EUR na dan na gos, uvrščeno pod oznako KN 0105 99 20, do največ 462 698 živali, — 0,005 EUR na dan na raco, uvrščeno pod oznako KN 0105 99 10, do največ 1 615 850 živali, — 0,008 EUR na dan na purana, uvrščenega pod oznako KN 0105 99 30, do največ 2 423 042 živali, — 0,002 EUR na dan na pegatko, uvrščeno pod oznako KN 0105 99 50, do največ 12 822 živali, — 0,007 EUR na dan na vzrejno kokoš nesnico, uvrščeno pod oznako KN 0105 94 00, do največ 1 981 450 živali, — 0,002 EUR na dan na vzrejno puro, uvrščeno pod oznako KN 0105 99 30, do največ 20 791 živali, — 0,002 EUR na dan na vzrejno gos, uvrščeno pod oznako KN 0105 99 10, do največ 63 282 živali, — 0,001 EUR na dan na vzrejno pegatko, uvrščeno pod oznako KN 0105 94 50, do največ 10 000 živali, — 0,006 EUR na dan na plemensko kokoš nesnico, uvrščeno pod oznako KN 0105 94 00, do največ 1 812 885 živali, — 0,034 EUR na dan na plemensko gos, uvrščeno pod oznako KN 0105 99 20, do največ 25 616 živali, — 0,001 EUR na dan na plemensko raco, uvrščeno pod oznako KN 0105 99 10, do največ 340 737 živali, — 0,010 EUR na dan na plemensko puro, uvrščeno pod oznako KN 0105 99 30, do največ 23 171 živali; (b) za rejce živali, ki so zaradi omejitev premikov znotraj omejenih območij živali prodajali po znižani ceni, se uporabljajo naslednji pavšali: (i) 0,072 EUR na kilogram (žive mase) pitovnega piščanca, uvrščenega pod oznako KN 0105 94 00, ki mu je bil znižan kakovostni razred, do največ 15 286 496 živali; (ii) 0,224 EUR na kilogram (žive mase) race, uvrščene pod oznako KN 0105 99 10, ki ji je bil znižan kakovostni razred, do največ 76 488 živali; (iii) 0,114 EUR na kilogram (žive mase) purana, uvrščenega pod oznako KN 0105 99 30, ki mu je bil znižan kakovostni razred, do največ 4 340 804 živali; (c) za izgube v zvezi s podaljšanimi obdobji pitanja zaradi omejitev premikov na omejenih območjih se uporabljajo naslednji pavšali na žival: (i) 0,041 EUR na dan na pitovnega piščanca, uvrščenega pod oznako KN 0105 94 00, do največ 1 142 044 živali; (ii) 0,064 EUR na dan na gos, uvrščeno pod oznako KN 0105 99 20, do največ 14 598 živali; (iii) 0,007 EUR na dan na raco, uvrščeno pod oznako KN 0105 99 10, do največ 59 334 živali; (iv) 0,101 EUR na dan na purana, uvrščenega pod oznako KN 0105 99 30, do največ 95 361 živali. 2. Če število jajc ali živali, upravičenih do nadomestila, presega največje število jajc ali živali na postavko iz odstavka 1, se lahko izdatki, upravičeni do delnega financiranja Unije, prilagodijo po postavkah in presežejo zneske, ki izhajajo iz uporabe največjega števila živali ali jajc po postavki, pod pogojem da je skupni znesek prilagoditev manjši od 10 % najvišjega zneska izdatkov, ki jih delno financira Unija, iz odstavka 1.

Člen 4 Poljska izvaja upravne in fizične preglede v skladu s členoma 58 in 59 Uredbe (EU) št. 1306/2013 Evropskega parlamenta in Sveta (44). Poljska zlasti preveri: (a) upravičenost prosilca, ki vloži zahtevek za podporo; (b) pri vsakem upravičenem prosilcu: upravičenost, količino in vrednost dejanskega zmanjšanja proizvodnje; (c) da noben upravičeni prosilec za nadomestitev izgub iz člena 2 te uredbe ni prejel sredstev iz drugih virov. Upravičenim prosilcem, v zvezi s katerimi so upravni pregledi končani, se lahko pomoč izplača že pred izvedbo vseh pregledov, in sicer zlasti tistim prosilcem, ki so bili izbrani za preglede na kraju samem. Če upravičenost prosilca ni potrjena, se pomoč izterja in uporabijo sankcije v skladu s členom 58(1) Uredbe (EU) št. 1306/2013.

Člen 5 Za namene člena 29(4) Delegirane uredbe (EU) št. 907/2014, ki je od 1. januarja 2023 nadomeščen s členom 30(3) Delegirane uredbe (EU) 2022/127, je operativni dogodek za menjalni tečaj glede zneskov iz člena 3 te uredbe datum začetka veljavnosti te uredbe.

Člen 6 Poljska Komisiji sporoči potrditev izplačil.

Člen 7 Ta uredba začne veljati tretji dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 8. decembra 2022 Za Komisijo predsednica Ursula VON DER LEYEN

(1) UL L 347, 20.12.2013, str. 671.

(2) Direktiva Sveta 2005/94/ES z dne 20. decembra 2005 o ukrepih Skupnosti za obvladovanje aviarne influence in razveljavitvi Direktive 92/40/EGS (UL L 10, 14.1.2006, str. 16).

(3) Uredba (EU) 2016/429 Evropskega parlamenta in Sveta z dne 9. marca 2016 o prenosljivih boleznih živali in o spremembi ter razveljavitvi določenih aktov na področju zdravja živali („Pravila o zdravju živali“) (UL L 84, 31.3.2016, str. 1).

(4) Izvedbeni Sklep Komisije (EU) 2020/10 z dne 7. januarja 2020 o nekaterih začasnih zaščitnih ukrepih v zvezi z visokopatogeno aviarno influenco podtipa H5N8 na Poljskem (UL L 5, 9.1.2020, str. 1).

(5) Izvedbeni sklep Komisije (EU) 2020/47 z dne 20. januarja 2020 o zaščitnih ukrepih zaradi visokopatogene aviarne influence podtipa H5N8 v nekaterih državah članicah (UL L 16, 21.1.2020, str. 31).

(6) Izvedbeni sklep Komisije (EU) 2020/114 z dne 24. januarja 2020 o spremembi Priloge k Izvedbenemu sklepu (EU) 2020/47 o zaščitnih ukrepih zaradi visokopatogene aviarne influence podtipa H5N8 v nekaterih državah članicah (UL L 21, 27.1.2020, str. 20).

(7) Izvedbeni sklep Komisije (EU) 2020/134 z dne 30. januarja 2020 o spremembi Priloge k Izvedbenemu sklepu (EU) 2020/47 o zaščitnih ukrepih zaradi visokopatogene aviarne influence podtipa H5N8 v nekaterih državah članicah (UL L 27, 31.1.2020, str. 27).

(8) Izvedbeni sklep Komisije (EU) 2020/175 z dne 6. februarja 2020 o spremembi Priloge k Izvedbenemu sklepu (EU) 2020/47 o zaščitnih ukrepih zaradi visokopatogene aviarne influence podtipa H5N8 v nekaterih državah članicah (UL L 35, 7.2.2020, str. 23).

(9) Izvedbeni sklep Komisije (EU) 2020/210 z dne 14. februarja 2020 o spremembi Priloge k Izvedbenemu sklepu (EU) 2020/47 o zaščitnih ukrepih zaradi visokopatogene aviarne influence podtipa H5N8 v nekaterih državah članicah (UL L 43, 17.2.2020, str. 77).

(10) Izvedbeni sklep Komisije (EU) 2020/240 z dne 20. februarja 2020 o spremembi Priloge k Izvedbenemu sklepu (EU) 2020/47 o zaščitnih ukrepih zaradi visokopatogene aviarne influence podtipa H5N8 v nekaterih državah članicah (UL L 48, 21.2.2020, str. 12).

(11) Izvedbeni sklep Komisije (EU) 2020/281 z dne 27. februarja 2020 o spremembi Priloge k Izvedbenemu sklepu (EU) 2020/47 o zaščitnih ukrepih zaradi visokopatogene aviarne influence podtipa H5N8 v nekaterih državah članicah (UL L 59, 28.2.2020, str. 13).

(12) Izvedbeni sklep Komisije (EU) 2020/384 z dne 6. marca 2020 o spremembi Priloge k Izvedbenemu sklepu (EU) 2020/47 o zaščitnih ukrepih zaradi visokopatogene aviarne influence podtipa H5N8 v nekaterih državah članicah (UL L 72, 9.3.2020, str. 5).

(13) Izvedbeni sklep Komisije (EU) 2020/504 z dne 6. aprila 2020 o spremembi Priloge k Izvedbenemu sklepu (EU) 2020/47 o zaščitnih ukrepih zaradi visokopatogene aviarne influence podtipa H5N8 v nekaterih državah članicah (UL L 109, 7.4.2020, str. 17).

(14) Izvedbeni sklep Komisije (EU) 2020/529 z dne 15. aprila 2020 o spremembi Priloge k Izvedbenemu sklepu (EU) 2020/47 o zaščitnih ukrepih zaradi visokopatogene aviarne influence podtipa H5N8 v nekaterih državah članicah (UL L 118, 16.4.2020, str. 29).

(15) Izvedbeni sklep Komisije (EU) 2020/549 z dne 20. aprila 2020 o spremembi Priloge k Izvedbenemu sklepu (EU) 2020/47 o zaščitnih ukrepih zaradi visokopatogene aviarne influence podtipa H5N8 v nekaterih državah članicah (UL L 123, 21.4.2020, str. 1).

(16) Izvedbeni sklep Komisije (EU) 2020/574 z dne 24. aprila 2020 o spremembi Izvedbenega sklepa (EU) 2020/47 o zaščitnih ukrepih zaradi visokopatogene aviarne influence podtipa H5N8 v nekaterih državah članicah (UL L 132, 27.4.2020, str. 23).

(17) Izvedbeni sklep Komisije (EU) 2020/604 z dne 30. aprila 2020 o spremembi Priloge k Izvedbenemu sklepu (EU) 2020/47 o zaščitnih ukrepih zaradi visokopatogene aviarne influence podtipa H5N8 v nekaterih državah članicah (UL L 139, 4.5.2020, str. 67).

(18) Izvedbeni sklep Komisije (EU) 2020/1809 z dne 30. novembra 2020 glede nekaterih zaščitnih ukrepov zaradi izbruhov visokopatogene aviarne influence v nekaterih državah članicah (UL L 402, 1.12.2020, str. 144).

(19) Izvedbeni sklep Komisije (EU) 2020/2010 z dne 8. decembra 2020 o spremembi Priloge k Izvedbenemu sklepu (EU) 2020/1809 o nekaterih zaščitnih ukrepih zaradi izbruhov visokopatogene aviarne influence v nekaterih državah članicah (UL L 414, 9.12.2020, str. 79).

(20) Izvedbeni sklep Komisije (EU) 2021/18 z dne 8. januarja 2021 o spremembi Priloge k Izvedbenemu sklepu (EU) 2020/1809 o nekaterih zaščitnih ukrepih zaradi izbruhov visokopatogene aviarne influence v nekaterih državah članicah (UL L 8, 11.1.2021, str. 1).

(21) Izvedbeni sklep Komisije (EU) 2021/68 z dne 25. januarja 2021 o spremembi Priloge k Izvedbenemu sklepu (EU) 2020/1809 o nekaterih zaščitnih ukrepih zaradi izbruhov visokopatogene aviarne influence v nekaterih državah članicah (UL L 26, 26.1.2021, str. 56).

(22) Izvedbeni sklep Komisije (EU) 2021/122 z dne 2. februarja 2021 o spremembi Priloge k Izvedbenemu sklepu (EU) 2020/1809 o nekaterih zaščitnih ukrepih zaradi izbruhov visokopatogene aviarne influence v nekaterih državah članicah (UL L 38, 3.2.2021, str. 1).

(23) Izvedbeni sklep Komisije (EU) 2021/151 z dne 8. februarja 2021 o spremembi Priloge k Izvedbenemu sklepu (EU) 2020/1809 o nekaterih zaščitnih ukrepih zaradi izbruhov visokopatogene aviarne influence v nekaterih državah članicah (UL L 45, 9.2.2021, str. 7).

(24) Izvedbeni sklep Komisije (EU) 2021/239 z dne 16. februarja 2021 o spremembi Priloge k Izvedbenemu sklepu (EU) 2020/1809 o nekaterih zaščitnih ukrepih zaradi izbruhov visokopatogene aviarne influence v nekaterih državah članicah (UL L 56I, 17.2.2021, str. 1).

(25) Izvedbeni sklep Komisije (EU) 2021/335 z dne 23. februarja 2021 o spremembi Priloge k Izvedbenemu sklepu (EU) 2020/1809 o nekaterih zaščitnih ukrepih zaradi izbruhov visokopatogene aviarne influence v nekaterih državah članicah (UL L 66, 25.2.2021, str. 5).

(26) Izvedbeni sklep Komisije (EU) 2021/396 z dne 3. marca 2021 o spremembi Priloge k Izvedbenemu sklepu (EU) 2020/1809 o nekaterih zaščitnih ukrepih zaradi izbruhov visokopatogene aviarne influence v nekaterih državah članicah (UL L 78, 5.3.2021, str. 1).

(27) Izvedbeni sklep Komisije (EU) 2021/450 z dne 10. marca 2021 o spremembi Priloge k Izvedbenemu sklepu (EU) 2020/1809 o nekaterih zaščitnih ukrepih zaradi izbruhov visokopatogene aviarne influence v nekaterih državah članicah (UL L 88, 15.3.2021, str. 1).

(28) Izvedbeni sklep Komisije (EU) 2021/489 z dne 19. marca 2021 o spremembi Priloge k Izvedbenemu sklepu (EU) 2020/1809 o nekaterih zaščitnih ukrepih zaradi izbruhov visokopatogene aviarne influence v nekaterih državah članicah (UL L 101, 23.3.2021, str. 2).

(29) Izvedbeni sklep Komisije (EU) 2021/562 z dne 30. marca 2021 o spremembi Priloge k Izvedbenemu sklepu (EU) 2020/1809 glede nekaterih zaščitnih ukrepov zaradi izbruhov visokopatogene aviarne influence v nekaterih državah članicah (UL L 119, 7.4.2021, str. 3).

(30) Izvedbeni sklep Komisije (EU) 2021/640 z dne 13. aprila 2021 o spremembi Priloge k Izvedbenemu sklepu (EU) 2020/1809 glede nekaterih zaščitnih ukrepov zaradi izbruhov visokopatogene aviarne influence v nekaterih državah članicah (UL L 134, 20.4.2021, str. 1).

(31) Izvedbeni sklep Komisije (EU) 2021/641 z dne 16. aprila 2021 glede ukrepov v nujnih primerih zaradi izbruhov visokopatogene aviarne influence v nekaterih državah članicah (UL L 134, 20.4.2021, str. 166).

(32) Izvedbeni sklep Komisije (EU) 2021/688 z dne 23. aprila 2021 o spremembi Priloge k Izvedbenemu sklepu (EU) 2021/641 glede ukrepov v nujnih primerih zaradi izbruhov visokopatogene aviarne influence v nekaterih državah članicah (UL L 143, 27.4.2021, str. 44).

(33) Izvedbeni sklep Komisije (EU) 2021/766 z dne 7. maja 2021 o spremembi Priloge k Izvedbenemu sklepu (EU) 2021/641 glede ukrepov v nujnih primerih zaradi izbruhov visokopatogene aviarne influence v nekaterih državah članicah (UL L 165I, 11.5.2021, str. 1).

(34) Izvedbeni sklep Komisije (EU) 2021/846 z dne 25. maja 2021 o spremembi Priloge k Izvedbenemu sklepu (EU) 2021/641 glede ukrepov v nujnih primerih zaradi izbruhov visokopatogene aviarne influence v nekaterih državah članicah (UL L 187, 27.5.2021, str. 2).

(35) Izvedbeni sklep Komisije (EU) 2021/906 z dne 3. junija 2021 o spremembi Priloge k Izvedbenemu sklepu (EU) 2021/641 glede ukrepov v nujnih primerih zaradi izbruhov visokopatogene aviarne influence v nekaterih državah članicah (UL L 199I, 7.6.2021, str. 1).

(36) Izvedbeni sklep Komisije (EU) 2021/989 z dne 17. junija 2021 o spremembi Priloge k Izvedbenemu sklepu (EU) 2021/641 glede ukrepov v nujnih primerih zaradi izbruhov visokopatogene aviarne influence v nekaterih državah članicah (UL L 218, 18.6.2021, str. 41).

(37) Izvedbeni sklep Komisije (EU) 2021/1084 z dne 30. junija 2021 o spremembi Priloge k Izvedbenemu sklepu (EU) 2021/641 glede ukrepov v nujnih primerih zaradi izbruhov visokopatogene aviarne influence v nekaterih državah članicah (UL L 235, 2.7.2021, str. 14).

(38) Izvedbeni sklep Komisije (EU) 2021/1146 z dne 12. julija 2021 o spremembi Priloge k Izvedbenemu sklepu (EU) 2021/641 glede ukrepov v nujnih primerih zaradi izbruhov visokopatogene aviarne influence v nekaterih državah članicah (UL L 247I, 13.7.2021, str. 1).

(39) Izvedbeni sklep Komisije (EU) 2021/1186 z dne 16. julija 2021 o spremembi Priloge k Izvedbenemu sklepu (EU) 2021/641 glede ukrepov v nujnih primerih zaradi izbruhov visokopatogene aviarne influence v nekaterih državah članicah (UL L 257, 19.7.2021, str. 5).

(40) Uredba (EU) št. 652/2014 Evropskega parlamenta in Sveta z dne 15. maja 2014 o določbah za upravljanje odhodkov v zvezi s prehransko verigo, zdravjem in dobrobitjo živali ter v zvezi z zdravjem rastlin in rastlinskim razmnoževalnim materialom, spremembi direktiv Sveta 98/56/ES, 2000/29/ES in 2008/90/ES, uredb (ES) št. 178/2002, (ES) št. 882/2004 in (ES) št. 396/2005 Evropskega parlamenta in Sveta, Direktive 2009/128/ES Evropskega parlamenta in Sveta in Uredbe (ES) št. 1107/2009 Evropskega parlamenta in Sveta ter razveljavitvi sklepov Sveta 66/399/EGS in 76/894/EGS ter Odločbe Sveta 2009/470/ES (UL L 189, 27.6.2014, str. 1).

(41) Uredba (EU) 2021/690 Evropskega parlamenta in Sveta z dne 28. aprila 2021 o vzpostavitvi programa za notranji trg, konkurenčnost podjetij, vključno z malimi in srednjimi podjetji, področje rastlin, živali, hrane in krme in evropsko statistiko (program Enotni trg) ter o razveljavitvi uredb (EU) št. 99/2013, (EU) št. 1287/2013, (EU) št. 254/2014 in (EU) št. 652/2014 (UL L 153, 3.5.2021, str. 1).

(42) Delegirana uredba Komisije (EU) št. 907/2014 z dne 11. marca 2014 o dopolnitvi Uredbe (EU) št. 1306/2013 Evropskega parlamenta in Sveta v zvezi s plačilnimi agencijami in ostalimi organi, finančnim upravljanjem, potrditvijo obračunov, varščinami in uporabo eura (UL L 255, 28.8.2014, str. 18).

(43) Delegirana uredba Komisije (EU) 2022/127 z dne 7. decembra 2021 o dopolnitvi Uredbe (EU) 2021/2116 Evropskega parlamenta in Sveta s pravili o plačilnih agencijah in drugih organih, finančnem upravljanju, potrditvi obračunov, varščinah in uporabi eura (UL L 20, 31.1.2022, str. 95).

(44) Uredba (EU) št. 1306/2013 Evropskega parlamenta in Sveta z dne 17. decembra 2013 o financiranju, upravljanju in spremljanju skupne kmetijske politike in razveljavitvi uredb Sveta (EGS) št. 352/78, (ES) št. 165/94, (ES) št. 2799/98, (ES) št. 814/2000, (ES) št. 1290/2005 in (ES) št. 485/2008 (UL L 347, 20.12.2013, str. 549).